Άμπρααμ Μέριτ

Ο Άμπρααμ Γκρέις Μέριτ (20 Ιανουαρίου 1884 - 21 Αυγούστου 1943) ήταν Αμερικανός εκδότης και συγγραφέας της φανταστικής λογοτεχνίας.

Βιογραφία
Ο Μέριτ γεννήθηκε στο Νιου Τζέρσεϊ και μετακόμισε στην Φιλαδέλφεια σε ηλικία δέκα ετών. Ασχολήθηκε με την δημοσιογραφία, δουλεύοντας για την Philadelphia Inquirer και στην συνέχεια υπήρξε συντάκτης της The American Weekly για 25 χρόνια, από το 1912 ως το 1937. Στην συνέχεια, έγινε αρχισυντάκτης μέχρι τον θάνατο του, το 1943.

Το συγγραφικό του έργο περιλαμβάνει οκτώ νουβέλες και μεγάλο αριθμό σύντομων διηγημάτων, αφού οι επαγγελματικές του δραστηριότητες δεν του επέτρεψαν να είναι πιο παραγωγικός.

Ξεκίνησε να δημοσιεύει διηγήματα στα περιοδικά της εποχής του το 1917 και δύο χρόνια αργότερα εξέδωσε το πρώτο του μυθιστόρημα με τίτλο Η Λίμνη του Φεγγαριού.The SF Site Featured Review: The Moon Pool Ακολούθησε Το Μεταλλικό Τέρας το 1920,ωThe SF Site Featured Review: The Metal Monster με πρωταγωνιστή ένα εξωγήινο ρομπότ και το 1923 εκδόθηκε Το Πρόσωπο στην Άβυσσο, όπου ο Μέριτ περιγράφει μία φυλή σοφών ερπετόμορφων πλασμάτων.The Face in the Abyss - Project Gutenberg Australia Συνέχισε την επόμενη χρονιά με Το Καράβι της Αστάρτης, όπου περιγράφεται η διαμάχη της Αστάρτης, Θεάς του Έρωτα και της Ζωής, με τον Νεργκάλ, Θεό του Θανάτου.The Ship of Ishtar - Project Gutenberg Australia

Το πέμπτο του μυθιστόρημα με τίτλο Επτά Βήματα για το Σατανά κυκλοφόρησε το 1927, δίνοντας μία υλική υπόσταση στο υπερφυσικό.Seven Footprints to Satan by Abraham Grace Merritt Η μεγάλη επιτυχία του βιβλίου, το οδήγησε να γυριστεί σε ταινία από τον Μπένζαμιν Κρίστενσεν.Seven Footprints to Satan (1929) - IMDb Στην συνέχεια εξέδωσε τα μυθιστορήματα Οι Κάτοικοι του Εδωλίου (1932),Dwellers in the Mirage - Project Gutenberg Australia Στη Φωτιά, Μάγισσα, στη Φωτιά (1933) και Η Σκιά που Ψιθύριζε (1934).Burn, Witch, Burn! - GoodreadsRETROSPECTIVE: Creep, Shadow! by Abraham Merritt Μετά τον θάνατο του συγγραφέα, κυκλοφόρησε η συλλογή διηγημάτων Η Γυναίκα Αλεπού και η Γαλάζια Παγόδα το 1946, την οποία συνέγραψε με τον ζωγράφο και συγγραφέα Χάνες Μποκ.MONSTER BRAINS: Hannes Bok

Ο Μέριτ επηρέασε έντονα τον Χάουαρντ Φίλιπς Λάβκραφτ και τον Ρίτσαρντ Σέιβερ,"Merritt, A(braham)" in An H.P. Lovecraft encyclopedia (2001) page 167. ISBN 0-313-31578-7 ενώ ο Μάικλ Μούρκοκ και ο Τζιμ Κόθορν συμπεριέλαβαν Το Καράβι της Αστάρτης και το Οι Κάτοικοι του Εδωλίου στην λίστα με τα εκατό καλύτερα βιβλία της φανταστικής λογοτεχνίας.Fantasy: The 100 Best Books | WWEnd - Worlds Without End

Η ετήσια αμοιβή του Μέριτ ξεκίνησε από τις 25.000 δολάρια το 1919 και έφθασε ως τις 100.000 δολάρια προς το τέλος της ζωής του. Το γεγονός αυτό, του επέτρεψε να ταξιδέψει στον κόσμο, επενδύοντας σε ακίνητα στην Τζαμάικα και τον Ισημερινό.Moskowitz, Sam. A. Merritt: Reflections in the Moon Pool. Philadelphia, Oswald Train, 1985. ISBN 99962-4-760-0 Παντρεύτηκε δύο φορές, αρχικά την Έλινορ Ράτκλιφ, με την οποία υιοθέτησε μία κόρη, και την Έλινορ Τζόνσον την δεκαετία του '30. Διέμενε στο Κουίνς της Νέας Υόρκης και διατηρούσε συλλογές όπλων, γλυπτών και πρωτόγονων μασκών, τις οποίες είχε αποκτήσει κατά τα ταξίδια του, όπως και μία βιβλιοθήκη με βιβλία πάνω στον αποκρυφισμό.

Πέθανε από καρδιακή προσβολή στο εξοχικό του σπίτι στην Φλόριντα, το 1943.

Επιλεγμένη βιβλιογραφία
 Η Λίμνη του Φεγγαριού (1919)
 Το Μεταλλικό Τέρας (1920)
 Το Πρόσωπο στην Άβυσσο (1923)
 Το Καράβι της Αστάρτης (1924)
 Επτά Βήματα για το Σατανά (1927)
 Οι Κάτοικοι του Εδωλίου (1932)
 Στη Φωτιά, Μάγισσα, στη Φωτιά (1933)
 Η Σκιά που Ψιθύριζε (1934)

Παραπομπές

Πηγές
 EXHIBITIONS / SCIENCE FICTION HALL OF FAME, Abraham Merritt, 1884 - 1943
 Επτά Βήματα για τον Σατανά, Εκδόσεις ALIEN, 1996, Εισαγωγή, Μάκης Πανώριος, Οκτώβριος 1990
 Abraham Merritt | The H.P. Lovecraft Wiki | Fandom powered by Wikia
 A. Merritt / Lists | Open Library

Κατηγορία:Αμερικανοί μυθιστοριογράφοι
Κατηγορία:Αμερικανοί διηγηματογράφοι
Κατηγορία:Αμερικανοί συγγραφείς επιστημονικής φαντασίας
Κατηγορία:Αμερικανοί κριτικοί της λογοτεχνίας